Nappiparisto+hankkeelle+haetaan+jatkoa

===//Nappiparisto - vertaisvoimaa oppimisympäristöjen kehittämiseen hanke on juuri jättänyt selvityksen valtionavustuksen käytöstä vuosina 2011-2012 sekä jatkohakemuksen vuosille 2012-2013. Alla otteita selvityksestä ja linkit jatkosuunnitelmiimme.//===

Koordinaatiohanke on osoittanut tarpeellisuutensa kaikki oppimisympäristöjen painopistealueet yhdistävänä linkkinä. Oppimisympäristöhankkeiden lisäksi olemme tehneet erityisellä ilolla yhteistyötä laajennetun työssäoppimisen kokeiluhankkeiden ja läpäisyn tehostamisen hankkeiden kanssa, sillä monipuolistuvat oppimisympäristöt ja henkilökohtaisille digitaalisille oppimispoluille siirtyminen vaatii todellista yhteistyötä eri toimijoiden kesken. Vaikka hankkeiden hakuryhmät ja painopisteet eroavat, kohtaavat tavoitteet usein oppilaitosten arjessa ja yhteinen toiminnan suunnittelu ja toteuttaminen ovat antaneet yhdistetyt voimat yhteisten tavoitteiden saavuttamiseen. Nappiparisto-hankkeella on vahvat linkit myös yleissivistävään koulutuksen oppimisympäristöhankkeisiin sekä oppimisympäristöjä kehittäviin ESR-hankkeisiin. Tästä hyvänä esimerkkinä toimii marraskuussa 2011 järjestetty Niin mMetsä vastaa kuin sinne huudetaan –seminaari, joka toteutettiin yhteistyössä osana Avoimissa oppimisympäristöissä aktiiviseksi kansalaiseksi –kehittämisohjelman koordinaatiohanke AKTIIVI:n järjestämiä Roadshow-tapahtumia. Seminaarissa luodattiin oppimista alkaen alakoulusta aina ammatilliseen ja akateemiseen koulutukseen asti, unohtamatta aktiivista kansalaisuutta ja osallisuuden kokemusta tietoyhteiskunnassa.

Hankeessa on hyödynnetty laajasti yhteistyötä eri toimijoiden kanssa; organisaatioiden erikoisosaamista, eri tietolähteitä ja tutkimustuloksia. Kumppanuuspatteriston työskentelyssä alussa asti mukana ollut aktiivinen kokoonpano on osoittautunut toimivaksi ja tulokselliseksi. Yhteinen tavoitteemme on ollut tukea mahdollisimman monipuolisesti hanketoimintaa niin pedagogisista, teknisistä kuin kestävän kehityksen lähtökohdista ammentaen. Hankkeessa on pyritty tukemaan opetuksen monimuotoistamista sekä ottamaan huomioon taloudellisuus, kuten oppilaitoksen olemassa olevien oppimisympäristöjen ja sovellusten hyödyntäminen avointen palvelujen lisäksi, tai tiimiytyvät tutkinnot, joissa oppilaitokset hyödyntävät niin osaamis- kuin laitteistoresursseja yhteistyössä. Näissä malleissa esiin nousee myös kestävän kehityksen näkökulma tulevaisuuden oppimisympäristöjen suunnittelussa.

Hanketoiminnan kestävää kehitystä on myös pilotoitujen mallien vieminen osaksi oppilaitoksen perustoimintaa, jalkauttaminen muille aloille, oppilaitoksiin ja eri kouluasteille. Tätä työtä tukee koordinointihankkeen perustehtävään kuuluva tiedon kerääminen, jakaminen ja levittäminen. Toiminnasta tiedottamisen, kiinnostavien tulosten löytämisen ja uusien ideoiden innovoinnin hengessä olemme osallistuneet lukuisiin tapahtumiin kotimaassa, mutta toimintamallimme on herättänyt myös kansainvälistä kiinnostusta. Koordinaatiohanke on voinut nostaa suomalaista osaamista hienosti esiin mm. iEd Immersive Education –konferenssissa Madridissa, Espanjassa marraskuussa 2011. Koordinoinnin malli vaikuttaa myös kansainväliseltä yleisöltä saadun palautteen perusteella toimivalta ja esitellyt hankkeet ovat herättäneet sekä kiinnostusta että arvostusta suomalaista ammatillista koulutusta kohtaan. Esimerkiksi Koulutuskeskus Salpauksen Sandbox-hankkeessa on tämän seurauksena laadittu myös kansainvälistä esittelymateriaalia. Kansainväliset ja kansalliset konferenssit ovat olleet tärkeitä tietolähteitä koostettaessa tulevaisuuskuvia oppimisesta, tarkoituksena innostaa ja kannustaa koulutuksen järjestäjiä heidän suunnitellessaan ja toteuttaessaan kehittämishankkeita.

Hankkeessa jaetaan ja verkotetaan tietoa, tavoitteena tiedon yhdistäminen siten, että loppuraportissa voidaan kuvata paitsi oppimisympäristöjen kehittämisen hyviä käytänteitä myös koordinaatiotoiminnan mallia ja toimintaympäristöjä. Tärkeä osa koordinaatiomallin kehittymistä on myös koordinaatiohankkeeseen kohdistuva vertaiskehittämisen prosessi, jossa yhteistyökumppanuudet ovat avaintekijöitä.

Hankkeen puitteissa järjestettävät tapahtuvat ovat olleet avoimia niin päättyneille, jatkaville kuin aloittavillekin

hankkeille. Näin olemme saaneet käyttöön jo kootun tiedon ja vahvoja verkostoja uusien toimijoiden tueksi sekä levittäneet tietoa jo saaduista tuloksista entistä tehokkaammin. Koordinaatiohanke on selvästi innostanut päättyneitä hankkeita mukaan tiedon levittämiseen esimerkiksi osallistamalla kokeneita toimijoita mukaan vertaiskehittämisen nappiparistotoimintaan ja vertaisarvioinnin osaajiksi. Toimintamme ja tiedotuksemme on selvästi huomattu, sillä myös muut kuin Opetushallituksen rahoittamat hankkeet ovat ilmoittaneet halukkuudestaan jakaa kokemuksia esimerkiksi vertaisarvioinnin merkeissä ja osallistua järjestämiimme tapahtumiin mikäli se on ollut mahdollista.

Hankkeen tavoitteet ovat toteutuneet valtionavustuspäätöksen perusteella tarkennettujen suunnitelmien mukaan. Hankkeen ohjausryhmänä toimiva kumppanuuspatteristo on vahvistanut esitetyt muutokset taloudellisia toimintaedellytyksiä vastaaviksi siten, että jo avustuspäätöksen myötä todettiin, ettei omaan julkaisuun ole tällä erää taloudellisia resursseja. Hanke on ensimmäinen laatuaan ja työtapojen ja toimintojen käynnistäminen on ottanut oman aikansa. Valtakunnallisen koordinaatiohankkeen tarpeellisuus on käynyt selväksi ja tavoitteena on vakiinnuttaa toiminta tukemaan eri vaiheissa olevia ammatillisen koulutuksen oppimisympäristöjen monipuolistamisen ja kehittämisen hankkeita.


 * Keskeiset toimenpiteet tiiviisti 08/2011 – 03/2012 : **


 * Kumppanuuspatteriston muodostaminen syksyllä 2011
 * hankkeen perustamisasiakirjat, toimintasuunnitelman tarkennus
 * Kumppanuuspatteriston toimintatapojen kehittäminen
 * Työkokoukset ja verkkotyöskentely
 * yhteiset työskentely-ympäristöt verkossa ja verkkokokoustilat
 * Hankkeen omat tapahtumat ja tilaisuudet
 * hankkeessa on järjestetty erilaisia työseminaareja ja -kokouksia
 * Kumppaneiden kanssa yhteiset tapahtumat ja tilaisuudet
 * Osallistuminen kansallisiin ja kansainvälisiin oy-kehittämisen tapahtumiin
 * Tiedotuksen tavat ja kanavat
 * Sosiaalisen median käyttö ja avoimuus kaikessa toiminnassa
 * Yhteisen toimintaympäristön pilotointi ja kehittäminen/ Opefoorumi.fi
 * Artikkelit ja julkaisut
 * Mm. SeOppi –lehti ja Opetushallituksen julkaisujen kommentointi ja sisällön toimittaminen
 * Vertaiskehittämisen ja –arvioinnin prosessit ja kriteerit
 * Muokatut arviointikriteerit vastaavat parhaiten oppimisympäristökehittäjien tarpeita
 * Muut asiantuntijakommentit oppimisympäristöjen kehittämiseen liittyen
 * Hankkeiden alkukartoitus ja esittelyt (pecha kuchat)
 * Hankkeiden ohjaaminen ja osallistaminen yhteiseen toimintaan
 * Neuvontatilaisuudet verkossa ja eri tapahtumissa, hankekohtainen opastaminen
 * Hankkeiden Nappiparisto-työskentelyn ohjeistaminen ja verkottaminen
 * Ohjatut vertaisarvioinnit
 * Opetushallituksen tiedotus- ja koulutustilaisuudet

Hankkeen projektipäällikkönä toimii Sanna Brauer, KM, sosiaalisen median asiantuntija. Hankkeessa työskentelee kokoaikaisena tiedottajana Antti Voutilainen. Hankkeen taloushallinnon käytännöistä on vastannut taloussihteeri Anu Paasikivi. OSEKKin asiantuntijat ja henkilöstö ovat osallistuneet hankkeen toteuttamiseen tarpeen mukaan.

Hankkeen eri toiminnot, tapahtumat ja tilaisuudet on päivitetty alkuperäisestä suunnitelmasta ( http://tiny.cc/nappiaikataulu ) kumppanuuspatteriston toimesta työskentely-ympäristöön osoitteessa http://ammatillisetoppimisymparistot.wikispaces.com. Hankkeen toimintoja on supistettu alkuperäisestä haettua pienemmästä valtionavustuksesta johtuen. Lisäksi toimintoja on kohdennettu kentältä tulleiden tilaisuuksien ja tarpeiden mukaan. Kumppanuuspatteriston työskentelyyn liittyvät dokumentit ovat yhteistyökumppaneiden saatavilla yhteisessä Google Docs-kansiossa.

Toiminnan muodot:

1) Kumppanuuspatteristo on enemmän kuin perinteinen ohjausryhmä

Hankkeen toimintaa ohjaavan kumppanuuspatteriston ytimen muodostavat yhteistyökumppanimme, jotka ovat yhteistyösopimuksin (ks toimintaverkosto) sitoutuneet yhteiseen työskentelyyn. Kumppanuuspatteriston kutsutut jäsenet ovat tehneet valtakunnallisesti merkittävää työtä painopistealallaan. Rahoittajan edustajana kumppanuuspatteristossa on ollut asiantuntija Minna Taivassalo-Salkosuo Opetushallituksesta. Tarpeen ja teeman mukaan työskentelyyn on kutsuttu mukaan oppimisympäristöhankkeiden edustajia ja muita asiantuntijavieraita. Koko hankkeen ajan mukana ovat olleet myös laajennetun työssäoppimisen kokeiluhankkeiden koordinaation, läpäisyn tehostamisen valtakunnallisen hankekoordinaation ja Koordinaatio Kumppanuus –hankkeen edustajat.

Kumppanuuspatteriston työskentelyn pääpaino on verkossa, jossa kokoonnutaan säännöllisesti koko patteriston voimin joka kuukauden kolmas viikko. Ajankohtaisia aiheita työstetään eri asiantuntijoiden muodostamissa työryhmissä niin ikään verkossa, ja tämä työskentely dokumentoidaan kaikkien saataville yhteiseen Google-kansioon. Kumppanuuspatteriston tärkein tehtävä on ollut luotsata yhteistä toimintaa, nostaa esiin kiinnostavia ja tärkeitä aiheita tiedotettavaksi ja jaettavaksi eri tilaisuuksissa sekä vahvistaa seminaareissa jaettava tieto valtakunnalisesti kattavaksi tietopaketiksi kulloinkin käsittelyssä olevasta oppimisympäristöjen teema-alueesta. Eri tilaisuuksissa tehdyt yhteisesiintymiset ovat vahvistaneet verkostoa ja yhteinen työskentely on jakanut syväosaamista eri aiheista kuten vertaisarvioinnista.

Yhteistyökumppanit ovat mukana myös joko kirjoittamassa tai arvioimassa yhteistä loppuraporttia, jossa hankkeessa tavoitettu tieto kootaan yksiin kansiin. Kunkin sopimuskumppanin toimintaan on varattu hankebujetissa tätä työtä varten 4000€, joka sisältää matkakulut hankkeen järjestämiin tapahtumiin. Kukin kumppani vastaa itse omarahoitusosuudestaan.

2) Yhteisen hankeympäristön kehittäminen

Nappiparisto-hanke on ollut koko toimintakautensa mukana kehittämässä Opefoorumi.fi-palvelua. Palvelua on testattu ja pilotoitu hankkeessa ja esitetty erilaisia kehittämisehdotuksia palvelun parantamiseksi. Nappiparisto-hanke on myös vastannut palvelun neuvonnasta verkossa ja eri tilaisuuksissa. Opefoorumille on ohjattu niin hanke- kuin täydennyskoulutustoimijoita. Hankkeesta on maksettu palvelun kehittämiseen liittyvää työtä ja palvelun ylläpitoon liittyviä palvelin maksuja. Palvelun kehittämisestä ja ylläpidosta on vastannut hankekumppanina Espoon seudun koulutuskuntayhtymä Omnia/ InnoOmnia.

3) Työpajat/ seminaarit

Kohtaamiset innostavat yhteiseen tekemiseen. Nappiparisto -hankkeessa on hankkeen ensimmäisellä kaudella järjestetty useita suuria seminaareja sekä osallistuttu osatoteuttajina pienempiin tapahtumiin. Näitä toteutetaan myös jatkossa. Jatkossa hankkeessa on tavoitteena järjestää useita pienempiä workshoppeja, työpajoja eri puolilla Suomea. Menneistä tapahtumista voi lukea lisää esimerkiksi osoitteessa http://ammatillisetoppimisymparistot.wikispaces.com/Nappipariston+syksy+-+t%C3%A4ynn%C3%A4+vauhtia+ja+virtaa, samassa wikissä on tiedot myös tulossa olevista ja suunnitteilla olevista tilaisuuksista. Koordinaatiohanke on pyrkinyt mahdollisuuksien mukaan tiedottamaan verkostoilleen oppimisympäristöihin liittyvistä koulutustilaisuuksista ja tapahtumista. Hanke on ollut mukana mahdollistamassa hankkeiden vertaisarviointia tuetusti arviointikoulutusten yhteydessä.

Suuremmissa tapahtumissa on tarkoituksen mukaiseksi osoittautunut yhteisesti eri hanketoimijoiden ja –verkostojen kanssa järjestettävät työseminaarit, joissa pääpaino on kokemusten jakamisella ja yhdessä oppimisella. Alkuperäinen suunnitelma eri painopistealueisiin kohdentuvista tapahtumista ei ole ottanut tuulta siipien alle, vaan tarpeellisemmaksi on nähty juurikin eri toimintapojen ja –toimijoiden törmäyttäminen. Tätä tehdään mm. toukokuussa Jyväskylässä kun oppimisympäristöjen kehittäjät ja IT-osaajat kohtaa yhteisessä työseminaarissa.

Kansallisiin ja kansainvälisiin tapahtumiin osallistuminen on tuonut hankkeelle levitettäväksi tulevaisuuden oppimisen teemoja, jotka ovat toimineet herättäjinä koulutuksen järjestäjille kehittää ja monipuolistaa oppimisympäristöjään. Koordinaatiohankkeen verkostotoimijat ovat haluttuja puhujia ja esiintyjiä, jotka välittävät tietoa sekä oppilaitosjohtoa edustaville päättäjille että arjen opetustyössä toimiville henkilöille. Hankkeen tarjoama konkreettinen tuki ja arjen rohkaisu on koettu tärkeäksi kentällä.

Erilaisissa tapahtumissa ja tilaisuuksissa näkyminen on vahvistanut verkostoja, nostanut esiin uusia, jopa yllättäviä kumppanuuksia ja yhdyttänyt osaajat toimimaan yhdessä asiantuntijuutta jakaen.

Koordinaattorina olemme liikkuneet mielellämme kertomassa ja kehittämässä yhteistoimintaa ja vertaiskehittämisen mallia esimerkiksi ammatillisen koulutuksen täydennyskoulutusta järjestävien organisaatioiden sekä tutkinnon perusteiden jalkauttamisprojektien tilaisuuksissa. Näin hanke tukee ammatillisen koulutuksen opettajien koko työuran aikaista kehittämistä vuorovaikutuksessa ja edistää monipuolisen ammatillisen koulutuksen järjestämistä työelämälähtöisesti.

Erilaiset hankeverkostot ja yleisesti yhdessä kehittäminen on ollut hankkeemme kantava voima ja on sitä myös jatkossa. Työelämäkumppanit ovat jatkohankkeessa selvitettävä uusi kumppanuussuunta, joka on noussut teemana esiin hankkeen aikana. Muita ajankohtaisia teemoja ovat työvaltaisuus koulutuksessa ja turvallisuuteen liittyvät oppimisympäristöratkaisut. Koordinaattorina olemme pyrkineet auttamaan niin ikään uudenlaisten toteutusmallien, monipuolisten rahoituskanavien ja rohkeiden pilottien etsijöitä myös muiden rahoitusmuotojen äärelle ja seuranneet tiiviisti esimerkiksi Tekes Oppimisratkaisut –ohjelmaa, jossa on rajapintoja monessa suunnassa niin ammatillisen koulutuksen oppimisympäristöhankkeiden pedagogisten kuin teknologistenkin mallien kehittämiseen.

Julkaisut

Hankkeessa pyritään kokoamaan valtakunnallisesti merkittävä otanta oppimisympäristöjen osaamista tästä päivästä tulevaisuuteen suunnaten. Näitä kuvauksia pyritään julkaisemaan verkon lisäksi painettuna niin artikkeleina kuin omina julkaisuinaan. Syksyllä 2011 kirjoitettiin artikkeli englanninkieliseen SeOppi-lehteen, sekä konferenssipaperit iED-seminaariin ja kotoisaan ITK-seminaariin. Koordinaatiohankkeen projektipäällikkö kutsuttiin myös iED-konferenssin maailmanlaajuiseen programme committeehen.

Ajankohtaiset asiat on julkaistu vuoden vaihteesta alkaen kerran kuussa ilmestyvässä kuukausikirjeessä, joita voi lukea mm. osoitteessa http://ammatillisetoppimisymparistot.wikispaces.com/Nappipariston+kuukausikirjeet. Kirje toimitetaan sähköpostitse hankkeen toimintaverkostolle ja muille kiinnostuneille.

Koordinaatiohanke toimintakaudellaan osallistunut kirjoittamalla tai kommentoimalla Opetushallituksen oppimisympäristöjen kehittämiseen liittyvien julkaisujen tuotantoon. Koordinointihanke on tarjonnut mahdollisuuksia opinnäytetöiden tekemiseen sekä viestinnän että

opetusalan opiskelijoille, mutta vielä sellaisia ei ole valmistunut.

Hankkeen tuloksia on levitetty erityisesti osallistumalla tapahtumiin paikalla tai verkossa. Lisäksi verkossa on tiedotettu aktiivisesti eri kanavilla, vaikka suurin työ onkin ollut saattaa koordinoitavat hankkeet toimimaan syksyllä 2011 avattuun Opefoorumi.fi –palveluun. Koordinaatiohankkeessa on tiedotettu, opastettu ja neuvottu toimijoita palvelun käytössä. Koordinoitavien hankkeiden toimijoita on pyritty saattamaan yhteen sellaisten kumppaneiden kanssa, jotka voivat parastaa toinen toistensa osaamista. Koordinaatiohankkeiden välinen yhteistyö edistää kaikkien koordinaatiohankkeiden kehittämistä palvelemaan entistä paremmin oppimiseen ja opetukseen liittyviä hankkeita eri kouluasteilla.

Hankkeen arviointi

Hanke tekee aktiivista yhteistyötä eri koordinaatiohankkeiden kanssa. Koordinaatiohankkeet tulevat laatimaan yhteisen ohjeistuksen koordinaatiohankkeiden vertaisarvioinnin kohteista ja kriteereistä. Hankkeet järjestävät yhteisen arviointitapaamisen koordinaatiohankkeille ennen hankekauden päättymistä. Arviointiin on tulossa osallistujiksi myös mm. yleissivistävän koulutuksen Etäopetuksen –koordinaatiohanke, jolloin arviointitilaisuudessa levitetään tuloksia myös koulutusrajat ylittäen, yhteisiä hyviä käytänteitä etsien.


 * Nappiparistovoimaa myös jatkossa **

Toimintakausi on kovin lyhyt valtakunnallisen koordinaatiotyön tekemiseksi. Ammatillisen koulutuksen oppimisympäristöjen monipuolistaminen edellyttää pitkäjänteistä kehittämistyötä, jotta pilotit saadaan vietyä kokeiluista arjen jalkautukseen ja tuotteistettaviksi pedagogisiksi malleiksi. Nappiparisto -hankkeelle on haettu jatkorahoitusta Opetushallituksesta vuosille 2012-2013. Jatkon toimintasuunnitelma täydentyy @Nappivuodet 2012-2013 kaaviossa.